หยุดฉีดยาคุมชนิด3เดือนมา1เดือนค่ะเปลี่ยนมาใช้ยาคุมอาเดนชนิด 28 เม็ดแทน ทานวันแรกที่ ปจด. มาค่ะแต่มาน้อยมาแค่วันเดียวต่างจากปกติ หลังจากนั้นก็ทานมาเรื่อยๆทุกวันตรงเวลาตลอดจนถึงเม็ดที่12แล้ว มีโอกาสท้องไหมค่ะ
สวัสดีค่ะ หากได้เริ่มทานยาคุมกำเนิดในวันแรกที่มีประจำเดือนมา ยาคุมก็จะออกฤทธิ์ในการป้องกันการตั้งครรภ์ได้ทันทีค่ะ โดยจะช่วยป้องกันการตั้งครรภ์ได้มากกว่า 99% หากทานยาได้อย่างถูกต้อง คือทานทุกวัน ไม่มีวันที่ลืมทาน ทานยาในเวลาเดียวกันหรือใกล้เคียงกันในแต่ละวัน ไม่มีอาเจียนหลังทานยา ไม่มีท้องเสีย ไม่ได้ทานยาอื่นบางชนิดร่วมด้วยส่วนการที่ประจำเดือนมาน้อย อาจเกิดจากผลของยาฉีดคุมกำเนิดที่เคยฉีดไปได้ โดยผลของฮอร์โมนจากยา ได้ไปทำให้เยื่อบุโพรงมดลูกบางลง จึงมีประจำเดือนออกน้อยลงหลังจากนี้ ก็ควรทานยาคุมต่อไป เมื่อทานจนถึงเม็ดแป้ง คือประมาณเม็ดที่ 23-26 แล้วมีประจำเดือนมา ก็จะถือว่าปกติดี ไม่มีการตั้งครรภ์เกิดขึ้นค่ะ